**: «Тапқыр математик ” сайысын**

 **Мақсаты:**Білімділік: Білімге деген көзқарасын қалыптастыра отырып, математика пәніне деген қызығушылығын ояту.
Дамытушылық: Оқушылардың математикалық ой – өрісін дамыту.
Тәрбиелік: Оқушыларды алғырларды, шапшаңдыққа, ізденімпаздыққа, тапқырлыққа тәрбиелеу.
**Көрнекілігі:** шарлар, нақыл сөздер, шырпы, фигуралар.
**Түрі:** жарыс – сайыс.
**Барысы:**

**І. Ұйымдастыру кезеңі**

Психологиялық дайындық.

**Жүргізуші:** Қош келдіңіздер, қадірлі ұстаздар және оқушылар!

Тапқыр математик ” сайысын бастаймыз.( 1слайд)

**Жүргізуші:** -Қымбатты білім сүйгіш жас достар! Орыс ғалымы М.Ломоносов «Ақыл-ойды тәртіпке келтіретін –математика, сондықтан да оны оқу керек, » — деген. Олай болса, бүгін сендер қызықты, математиканың жұмбақты да, тартымды әлемімен танысасыңдар. Сендер бұл әлемнің қаншалықты қызықты, әрі сан түрлі екендігіне көз жеткізесіңдер. (2слайд)

**Жүргізуші:** Сайыста сендерге әр түрлі қызықты сұрақтар мен тапсырмалар

ұсынылады. Сайыста жеңу үшін сендер белсенділік танытып,

берілген сұрақтарға өзгелерден тезірек ойланып, жауап берулерің

керек.

Ендеше сайысымызды бастамас бұрын сайыскерлерімізбен танысып алайық.
Жарысқа 4а ,4б сынып қатысады.
**1 - топ. «Достар» тобы**

**Ұраны:Білікті бірді жығады**

**Білімді мыңды жығады
2 - топ. «Жұлдыздар» тобы**

**Ұраны: Жарыс десе бәрімізде жанамыз**

**Жарыста алғырлықпен шабамыз.**Достық пен бірлікті етіп тұлға
Жеңіске жеткен едің талай сында
Қара қылды қақ жарып әділ қазым
Еңбегін тапқырлардың әділ сына
Әділ қазы, ақ қазыға бір сәлем
Әділдігіне бас иеді күллі әлем
Жүйрік озар сайыста неше бір
Сарапқа сап әділдікпен шеше біл, - деп әділ қазы алқаларымен танысып алайық:
1.Баймухамбетова Г.К. оқу ісінің менгерушісі
2.Кутпаева Р.Р.
3.
**Ойын жоспары:**

І кезең - Таныстыру

ІІ кезең - «Экспресс тапсырма»

ІІІ кезең - -«Кай топ жылдам?»

IVкезең- «Топбасшылар сайысы»

**1 кезең – Таныстыру**

**2-кезең «Экспресс тапсырма» деп аталады.**

Математика – ғылым негізі,

Математика - білім көзі.

Математиканы білгендерге,

Ғажайыптың бір өзі,

Кешке қатыс тұрып қалмай,

Қиындыққа мойымай,

Бұл ілімді білсең егер,

Биіктейсің, сен самғай

Бұл кезеңде 10 сұраққа тез жауап берулеріңіз керек.

**«Достар»**

1. Азайтудың нәтижесі қалай аталады?

2. 1 сағатта неше минут бар?(60)

3. 7 ондық 0 бірліктен тұратын санды ата.(70)

4. Шарты мен сұрағы бар кішкене әңгіме?(Сөз есеп)

5. Мектептегі 45 минут?(Сабақ)

6. Оқу жылының алғашқы айы қандай?(Қыркүйек)

7. Азайту амалының компоненттерін ата?(азайғыш, азайтқыш, айырманың мәні)

8. 3 пен 9 - дың көбейтіндісі?(27)

9. 6 мысық пен 3 тауықтың аяғы нешеу?(30)

10. Санды сол санның өзіне бөлсе..(1 шығады)

 **«Жұлдыздар»**

1. Қосудың нәтижесі қалай аталады?

2. 1 ғасырда неше жыл бар?(100)

3. 9 ондықтан 8 бірліктен тұратын санды ата.(98)

4. Периметрді қалай табамыз?( Барлық қабырғаларын қосамыз)

5. Мектептегі 10 минут?(Үзіліс)

6. Қыс айларының алғашқы айы қандай?(Қаңтар)

7. Бөлу амалының компанеттерін ата?

8. 3 пен 7 - нің көбейтіндісі?(21)

9. 5 машина мен 4 велосипедтің дөңгелектері нешеу? (28)

10. Кез келген санды бірге көбейткенде...(Сол санның өзі шығады)

**3-кезең - «Топтық тапсырма»**

**1-топ**

1) 630 км жолды жылдамдықтары 70км/сағ және 90 км/сағ екі машинаның қайсысы бұрын жүріп өтеді ? Межелі жерге қайсысы қанша уақыт бұрын жетеді ?

2) 14085**:**15+2205**:**45 =

3. Тіктөртбұрыштың периметрі мен ауданын есепте. Тіктөртбұрыштың ені 7 см, ал ұзындығы 2 см артық.

4.Теңдеуді шеш

540900 **:** х = 3 809 – 3 800

5.5 минут 57 секундта қанша секунд бар?

**2-топ**

1)Алмат пен Мирас атпен жарысты. Алматтың атының жылдамдығы 20 м/сек, ал Мирастың атының жылдамдығы 18 м/сек. 10 секундтан кейін аттардың арақашықтығы неше метр болды?

2. 8041•51-5022•54 =

3. Тіктөртбұрыштың периметрі мен ауданын есепте. Тіктөртбұрыштың ені 6 см, ал ұзындығы одан 2 есе артық.

4.Теңдеуді шеш.

12 000 + х • 5 = 12 455

5.Килограмммен өрнекте 42 ц 42кг

**Көрермендерге жұмбақ есеп**
1. Ала шапан киініп,
Қарбыз жатыр үйіліп.
Қарбыздарды шетінен,
Санап шықтым екіден.
Бесеу болды жұп саны,
Нешеу болды түп саны? ( 10 )
2. Алдында үш балапан,
Артында үш балапан.
Ақ тауық пен балапан,
Айтшы санын балақан. ( 8 )
3. Нәрселерді санағанда,
Керек ол бізге ауадай.
Айтыңдаршы бұл қандай сан?
Жан – жағыңа қарамай. ( натурал сан )

**4-кезең «Топбасшылар сайысы» деп аталады.**

|  |  |
| --- | --- |
| **Достар тобына:**1Ұзындық бірліктерін ата (мм,см,дм,м, км)2.Екі нүкте арасын қосқанда не пайда болады?/ кесінді/3..Қосу амалдарының компоненттерін ата?4.1м-де неше см бар /100/5.Қуат 1 күнде кітаптың 5 бетін оқыды. Осы қарқынмен 3 күнде неше бетін оқиды.6.Жеңіс қай күн / 9 мамыр/7.1ғасырда неше жыл /100ж/8.Ең үздік баға9.Қай жылы тудың?10.Сабағымыз нешеде басталады/13.30/ | **Жұлдыздар тобына:**1.Уақыт бірліктерін ата (мин, сағат, секунд апта, тәулік,ғ)2.Мыңда неше нөл бар?/3/3..Азайтудың компонеттерін ата4.1т неше кг бар? /1000 кг/5.Алмас 1 сағ 4 км жол жүрді осы қарқынмен жүрсе 3 сағатта неше км жол жүреді. /12 км/\*6.Тәуелсіздік мерекесін қай күні тойлаймыз /16 желтоқсан/7.Ең нашар баға8..Туған күнің қай күн?9.5 сыныпта жасың нешеде болады?10. Бұрыштың түрлерін ата. Тік, доғал, сүйір. |

**Көрермендерге тапсырма:**

Математикалық жұмбақ «Бұл не?»

 1) Жоқ өзінде бас та,Қас та,

Мойын да.Ұзындығы жазулы тұр бойында. (Сызғыш)

2) Алпыс төрт тең бөлмеде

Отыз екі тұрғын бар:

Ақ, қара қып бөлгенде

Бірін-бірі қуғындар.

Ханы үшін де, жаны үшін де

Бермейді ойлар намысын. (Шахмат)

 3) Екі аяқты бір ізді,

Үстіне адам мінгізді. (Велосипед)

4) Жиырма төрт батыр,

Бірін-бірі жеп жатыр. (Дойбы)

5) Тышқаннан басқа батпаған,

Бір шланг, төрт баған. (Піл)

 6) Мың найзалы жалғыз батыр

Жауларына алғызбай тұр. (Кірпі)

7)Жүздің жартысы екіге бөлгенде неше болады? (Жауабы: 25.)

**СЕН БІЛЕСІҢ БЕ!**

 Нашар жабылған краннан минутына 110 тамшы, 1 сағатта 600 грамм, ал күніне 14,4 л су ағады. Мектепте 30 кран осылай дұрыс жабылмаса, онда күніне 432 л су босқа төгіледі.

Инелік сағатына 100—150 км ұша алады.

Ара салмағы 0,2 грамнан кішкене көбірек.

Ең ұшқыш құстардың бірі – шымшық. Ол жайшылықта сағатына 70—80 км алады. Самғап кетсе, сағатына 320 км алады.

**I бастаушы:**Құрметті көрермендер осымен « Математикалық турнир» атты пәндік шарамызды аяқтаймыз. Сөз кезегін әділ бағасын беретін әділқазылар алқасына берейік.
( әділқазылар алқасы өз шешімдерін айтады )

**IІ бастаушы:** Қазір сіздер «Математика өмірде» атты математикалық монтаж тыңдайсыздар.

**1- оқушы:**Сан мен таңба тұр сап түзеп,

Орындап формула әмірін.

Кім айтсын ән-жырдан жақсы деп,

Есептің қоңырқай өмірін.

**2-оқушы:** Болмаша ойға алаң, сәл сабыр,

Мен айтсам, ағымнан жарылам,

Сенің бар айналаң, емірің,

Есептік заңына бағынған.

**3-оқушы:**Заводтар салынып нуларда,

Шын оттар жанар ма жалынсыз.

Тепловоз рельспен зулар ма,

Математиканың заңынсыз.

**4-оқушы:**Ұшқыштар дыбыспен қоса өрлеп,

Космостық сапарды мықтасақ.

Осының бәрін біз жасар ма ек,

Алдымен есептеп шықпасақ.

**5-оқушы:** Сонау-сонау алысқа, жүзсін десең кемелер,

Тылсым-сырлы ғарышқа, ұшсын десең денелер,

Жасау үшін бәрін де

Математика —

Ең маңызды ғылым бұл,

Сондықтан да, сондықтан да сол ғылымның

тілін біл.

**6-оқушы:**Жүзген кеме тұманда, неге адасып кетпейді?

Немесе ол бір маңда, неге төмен шөкпейді?

Оны сақтап қалатын

Математика —Ең манызды ғылым бұл,

Сондықтан да, сондықтан да сол ғылымның тілін біл.

 **7-оқушы**:Болам десең теңізші, не ұшқышты қаласаң,

Дәрігерлік те жақсы ғой, қызметке жарасаң,

Ал сол үшін біздерге

Математика —

Ең маңызды ғылым бұл.

Сондықтан да, сондықтан да сол ғылымның тілін біл.

**I бастаушы:**

Сөз кезегі әділ қазылар алқасына беріледі.

**IІ бастаушы:**

Білімнің тұңғиығына бойлайтұғын,
Тоқысаң жалықтыра қоймайтұғын.
Ғылымдар патшасы боп дараланып,
Математика қызықты тойлайтұғын.
Сонымен біз бүгін математиканың көп тапсырмаларын орындадық. Барлық ғылымдардың патшасы математика деп бекер айтпайды. Қазіргі экономика заманында есепке жүйрік болуымыз керек. Сонда ғана өз заманымыздың алдыңғы қатарлы азаматы боламыз. Сайысымызды аяқтаймыз. Марапаттарыңыз құтты болсын . Биік шыңнан көріне беріңіздер.

**Әділқазы мүшесі: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**